CELEX: 32013R0953
Language: bg
Date: 2013-09-26 00:00:00
Title: Регламент (ЕС) № 953/2013 на Съвета от 26 септември 2013 година за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

5.10.2013   
            
            
               BG
            
            
               Официален вестник на Европейския съюз
            
            
               L 263/4
            
         РЕГЛАМЕНТ (ЕС) № 953/2013 НА СЪВЕТА
   от 26 септември 2013 година
   за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 31 от него,
   като взе предвид предложението на Европейската комисия,
   като има предвид, че:
   
               (1)
            
            
               Подпозиция по ХС 852851 в приложение I към Регламент (ЕИО) № 2658/87 на Съвета (1) включва монитори, различни от монитори с електроннолъчева тръба (кинескоп), от видовете изключително или главно предназначени за автоматичните машини за обработка на информация от позиция 8471. Монитори, различни от тези видове, предназначени изключително или главно за автоматичните машини за обработка на информация от позиция 8471, се класират в подпозиция по ХС 852859.
            
         
               (2)
            
            
               В съответствие с установената практика на Съда на Европейския съюз (2), класирането на монитори в подпозиция по ХС 852851 или 852859 трябва да се основава на цялостна оценка на обективните характеристики и свойства на всеки отделен монитор.
            
         
               (3)
            
            
               Поради сближаването на цифровите технологии стана много трудно да се определи въз основа на чисто технически характеристики дали даден монитор е от видовете, изключително или главно предназначени за автоматична машина за обработка на информация от позиция 8471. По-специално, да се гарантира правилното и единно класифициране на плоските екрани, които могат да извеждат изображение с приемливо ниво на функционалност от сигнали както от автоматична машина за обработка на данни, така и от други източници, е станало технически невъзможно.
            
         
               (4)
            
            
               С цел да се осигури разумно развитие на производството и разширяване на потреблението на територията на ЕС и да се развива търговията между държавите членки и трети държави, в интерес както на европейските потребители, така и на промишлеността в Съюза е, за гореспоменатите монитори да се предвиди безмитен режим.
            
         
               (5)
            
            
               Следователно приложение I към Регламент (ЕИО) № 2658/87 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Приложение I към Регламент (ЕИО) № 2658/87 се изменя, както е посочено в приложението към настоящия регламент.
   2.   Измененията на подпозициите по КН, предвидени в настоящия регламент, се прилагат по подпозиции по ТАРИК до 31 декември 2013 г.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 септември 2013 година.
      
         
            За Съвета
         
         
            Председател
         
         E. GUSTAS
      
   
   
      (1)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      (2)  Решение на Съда от 19 февруари 2009 г. по дело C-376/07, Staatssecretaris van Financiën v Kamino International Logistics BV. (Сборник, стр. I-1167).
   
      ПРИЛОЖЕНИЕ
      В част втора, раздел XVI, глава 85 от приложение I към Регламент (ЕИО) № 2658/87 редовете за кодове по КН 8528 59, 8528 59 10, 8528 59 40 и 8528 59 80 се заменят със следното:
      
         
                     „8528 59
                  
                  
                     – – Други:
                  
                  
                      
                  
                  
                      
                  
               
                      
                  
                  
                     – – – Плоски екрани, които могат да извеждат изображение от сигнали от автоматични машини за обработка на информация с приемливо ниво на функционалност:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – Монохромни
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – Цветни:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – С течнокристална технология на изображението (LCD)
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – Други:
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – Други:
                  
                  
                     14
                  
                  
                     p/st.
                  
               
      
         (1)  Код по ТАРИК 8528591020
      
         (2)  Код по ТАРИК 8528594091
      
         (3)  Код по ТАРИК 8528598091
      
         (4)  Кодове по ТАРИК 8528591090, 8528594099 и 8528598099
      
         (5)  Автономно мито: Осв.“